section_heading: Povijest
paragraph_text: Prije dolaska Europljana su na prostoru Brisbanea živjeli Aboridžini. Prvi Europljanin koji je došao na taj prostor je bio Matthew Flinders. Kao i mnoga druga naselja u Australiji, i Brisbane je osnovan kao kolonija zatvorenika iz Velike Britanije. Godine 1824. guverner Brisbane je doplovio brodom s 29 zatvorenika iz Sydneya na mjesto današnjeg Redcliffea, odakle se kolonija sljedeće godine preselila na mjesto današnjeg gradskog centra Brisbanea. Godine 1838. počelo je naseljavanje Brisbanea europskim doseljenicima, a naselje je i službeno proglašeno slobodnim 1842. Od 1859. Brisbane je prijestolnica Queenslanda, koji je tada postao posebna kolonija. 1893. je grad pogodila jaka poplava. Ubrzo nakon toga je u blizini otkriveno zlato, te je počelo jače naseljavanje.